Demografia Slovenska

Demografia Slovenska obsahuje informácie o obyvateľstve na území Slovenska od roku 1848.
Počet obyvateľov.
Aktuálny stav počtu obyvateľov.
Podľa výsledkov Sčítania obyvateľov, domov a bytov (SODB) z roku 2021 na Slovensku žije 5 449 270 obyvateľov, čo je pokles o približne tisíc ľudí oproti 5 450 421 zo stavu v decembri 2018 (pokles začal už v roku 2020). Z celkového počtu obyvateľov je 49 percent mužov a 51 percent žien.
Veková štruktúra.
Podľa sčítania v roku 2021 podiel v pre, post a produktívnom veku (15 – 64 rokov) bol:
"0 – 14 rokov:" 15,92 %
"15 – 64 rokov:" 67,03 %
"65+ rokov:" 17,05 %
Oproti roku 2011, keď bol 12,38%, výrazne narástol podiel obyvateľov v poproduktívnom veku a to vo všetkých krajoch, najviac však narástol ich počet v Trenčianskom kraji. Pandémia COVID-19 v priebehu roka 2021 skrátila strednú dĺžku života o 2,2 roka v porovnaní s rokom 2020. Pozri dole Očakávaná (stredná) dĺžka života pri narodení.
Priemerný vek.
"spolu": 38,7 rokov (2009); 40,82 (2018); 41,39 (2021) 
"muži": 37,1 rokov (2009); 39,21 (2018); 39,82 (2021)
"ženy": 40,3 rokov (2009); 42,36 (2018); 42,89 (2021)
V najbližších štyroch desaťročiach (po 2022) sa bude priemerný vek obyvateľov zvyšovať. Do roku 2040 bude tento rast veľmi intenzívny. V priebehu necelých 20 rokov sa priemerný vek obyvateľov zvýši takmer o 4 roky. Okolo roku 2060 sa prognózuje, že priemerný vek dosiahne 47 rokov a na tejto úrovni sa rast na ďalších 20 rokov zastaví.
Pomer pohlaví.
"pri narodení:" 1 023 mužov na 1 000 žien (2010)
"spolu:" 946 mužov na 1 000 žien (2010)
Národnostné zloženie a obce.
98,9 % obyvateľov s trvalým pobytom má slovenskú štátnu príslušnosť. Najviac osôb s inou štátnou príslušnosťou trvalo býva v Bratislavskom kraji, najmenej v Trenčianskom kraji. (Vývoj národnostného zloženia je v tomto článku v časti Národnostné_zloženie). Podľa SODB z roku 2021 o niečo viac obyvateľov žije v mestách (53,2 %) ako na vidieku (46,8 %).
Hustota obyvateľstva.
Pohyb obyvateľstva od roku 1919.
Poznámka: "Pokles počtu narodených v roku 2012 je spôsobený zmenou metodiky. Medzi narodených sa totiž od roku 2012 nezapočítavajú deti narodené v zahraničí matkám s trvalým pobytom na Slovensku. Do roku 2012 sa počítali aj tieto deti, pričom rozdiel medzi týmito dvomi údajmi sa postupne zvyšoval, najmä v dôsledku vstupu Slovenska do EÚ, na približne 5-tisíc ročne."
Demografický vývoj.
Slováci uzavreli v roku 2015 celkovo 28 775 manželstiev, rozvedených bolo 9 786 manželstiev. Na 100 uzavretých manželstiev pripadlo 34 rozvodov. Rozvodovosť od roku 2008 klesá.
V roku 2016 bolo uzavretých 29 897 manželstiev a rozviedlo sa 9 286 manželských dvojíc. Na 100 uzavretých manželstiev teda pripadlo 31 rozvodov. Priemerný vek obyvateľov bol 40,4 roka. Slovenskú národnosť malo 81,3 % obyvateľstva, druhou najpočetnejšou národnosťou bola maďarská (8,4 %), treťou rómska (2,0 %) 
Miera plodnosti.
Pozvoľný rast úhrnnej plodnosti (1,57 v roku 2022) by znamenal, že v polovici 30. rokov 21 storočia by priemerný počet detí na ženu prekročil úroveň 1,75 dieťaťa a koncom 50. rokov by dosiahol približne 1,77 dieťaťa na ženu (stredný, v čase konštrukcie prognózy najpravdepodobnejší scenár). 
Dojčenská a novorodenecká úmrtnosť na Slovensku.
"celková": 5,7 zomrelých na 1 000 živonarodených (2010)
Očakávaná (stredná) dĺžka života pri narodení.
"spolu:" 76 rokov (2010), 76,82(2020); 74,8 (2021). 
"muži:" 72 rokov (2010); okolo 73 rokov (2014) ; 73,7 (2016); 73,47 (2020); 71,3 (2021).
"ženy:" 80 rokov (2010); viac ako 80 rokov (2014); 80,4 (2016); 80,17 (2020); 78,3 (2021).
Očakávaná dĺžka života pri narodení na Slovensku bola od roku 2014 pre ženy viac ako 80 rokov a pre mužov okolo 73 rokov, čo znamenalo po prvýkrát v histórii nárast na priemerné očakávanie 77,0 roku. Tento priemer (77 rokov) sa odvtedy u nás udržiaval až do roku 2020. Očakávaná dĺžka života pri narodení na Slovensku od roku 1960 do roku 2020 tak narástla o asi 10 rokov. Údaje Eurostatu z roku 2022 však naznačujú, že nárast strednej dĺžka života sa vo viacerých členských štátoch EÚ zastavil alebo dokonca klesal. Pandémia COVID-19 skrátila v priebehu roka 2021 strednú dĺžku života pri narodení takmer v polovici členských štátov EÚ a najhoršie je na tom Slovensko a Bulharsko, kde sa predpokladaná dĺžka života skrátila o 2,2 roka v porovnaní s rokom 2020. Slovensko tak kleslo z 77,0 v roku 2020 na 74,8 roka (71,3 muži a 78,3 ženy) v roku 2021.
Migrácia.
V roku 2012 sa zo Slovenska odsťahovalo takmer 2 000 Slovákov, v rovnakom čase sa ich vrátilo 5 400. V roku 2015 sa na Slovensko prisťahovalo 6 997 ľudí zo zahraničia, čo je o 1 640 viac ako rok predtým, zo Slovenska sa naopak vysťahovalo 3 870 ľudí. V roku 2016 celkovo žilo v krajine legálne 69 695 cudzincov (podiel 1,3 % v populácii). V roku 2021 najviac cudzincov žilo v Bratislave, no stále je to menej ako 3 % obyvateľov hlavného mesta. Ide najmä o ľudí s českou, maďarskou a ukrajinskou štátnou príslušnosťou.
Náboženstvo.
Slovenská ústava garantuje slobodu vierovyznania. Väčšina obyvateľov Slovenska (55,76 %) vyznáva rímskokatolicizmus; druhou najväčšou skupinou sú ľudia bez vyznania (23,79 %). 
5,27 % obyvateľstva sú evanjelici a.v., gréckokatolíci tvoria 4 % obyvateľstva, Reformovaná kresťanská cirkev tvorí 1,56 % a 0,93 % obyvateľov Slovenska sú pravoslávni. Zvyšných 8,39 % obyvateľov vyznávajú iné vierovyznania alebo odmietli odpovedať.
Gramotnosť.
"definícia:"
obyvatelia starší 8 rokov, ktorí vedia čítať a písať
&lt;br&gt;"celková populácia:"
99,6 %
&lt;br&gt;"muži:"
99,7 %
&lt;br&gt;"ženy:"
99,6 %
Jazyky.
Úradným jazykom Slovenska je slovenčina, ktorá patrí do skupiny západoslovanských jazykov. Kodifikácia spisovného slovenského jazyka sa uskutočnila v roku 1843 na základe stredoslovenského nárečia. Slovenčina používa abecedu zloženú zo 46 modifikovaných latinských písmen. Menšinové jazyky sa môžu používať v styku s úradmi v obciach, kde podiel obyvateľstva prevyšuje 20 %. V praxi sa to týka vyše stovky maďarských obcí, desiatky rusínskych/ukrajinských a rómskych obcí a jednej nemeckej obce.
Materinský jazyk
Slovenčina – 80,7 %, maďarčina – 8,5 %, rómčina – 2,0 %, ostatné – 1,8 %, nezistené – 7,0 %.
Najčastejšie používaný jazyk v domácnosti
Slovenčina – 73,3 %, maďarčina – 8,7 %, rómčina – 2,4 %, ostatné – 2,1 %, nezistené – 13,5 %.
Najčastejšie používaný jazyk na verejnosti
Slovenčina – 80,4 %, maďarčina – 7,3 %, ostatné – 2,8 %, nezistené – 9,5 %.
Najväčšie mestá na Slovensku.
V mestách žije nadpolovičná väčšina obyvateľstva Slovenska (53,2% podľa SODB z roku 2021). Najľudnatejšia je Bratislava, nasledujú Košice, Prešov, Žilina, Banská Bystrica a Nitra.